Σουζάνα της Βουρβόνης

Η Σουζάνα της Βουρβόνης (Suzanne de Bourbon, 10 Μαΐου 1491 - 28 Απριλίου 1521) ήταν δούκισσα της Βουρβόνης και της Οβέρνης, Κόμισσα του Κλερμόν (1503 - 1521) συγκυβερνήτης με τον ξάδελφο και σύζυγο της Κάρολο των Βουρβόνων. Δεύτερο παιδί και μοναδική θυγατέρα του Πέτρου Β΄, δούκα της Βουρβόνης και της συζύγου του Άννας της Γαλλίας της μεγαλύτερης θυγατέρας του βασιλιά της Γαλλίας Λουδοβίκου ΙΑ΄ που είχε δώσει ο βασιλιάς σύζυγο στον πατέρα της. Οι γονείς της Σουζάνας ήταν αντιβασιλείς της Γαλλίας την περίοδο (1483 - 1491) που ο γιος και διάδοχος του Λουδοβίκου ΙΑ΄, Κάρολος Η΄ ήταν ακόμα ανήλικος, η μικρότερη αδελφή της Άννας και θεία της Σουζάνας Ιωάννα παντρεύτηκε τον πρίγκηπα Λουδοβίκο που έγινε βασιλιάς της Γαλλίας ως Λουδοβίκος ΙΒ΄ μετά τον θάνατο του Καρόλου (1498).

 Η Σουζάνα είχε έναν μεγαλύτερο αδελφό τον Κάρολο που πέθανε πρόωρα και άγαμος το 1498 σε ηλικία 22 ετών, παρέμεινε η ίδια μοναδική κληρονόμος αλλά προκειμένου να κρατήσει το δουκάτο της έπρεπε σύμφωνα με τον Σαλικό νόμο να παντρευτεί πρίγκηπα από τον Οίκο των Βουρβόνων. Ο μνηστήρας ήταν ο έφηβος Βουρβόνος Λουδοβίκος Β΄, κόμης του Μονπανσιέ, μεγαλύτερος γιος του Γιλβέρτου του Μονπανσιέ ήταν δεύτερος ξάδελφος της Σουζάνας αφού οι παππούδες τους ήταν αδέλφια. Το 1498 που πέθανε σε ατύχημα ο βασιλιάς Κάρολος Η΄ ο πατέρας της είχε πολύ ψηλή θέση στην Γαλλική αυλή και ο ρόλος του στην επιλογή του νέου βασιλιά ήταν καθοριστικός, έκανε συμφωνία με τον νέο βασιλιά Λουδοβίκο ΙΒ΄ να τον αναγνωρίσει σαν βασιλιά με τον όρο να επιτρέψει να τον διαδεχτεί στο δουκάτο του η κόρη του Σουζάνα. Οι γονείς της Σουζάνας είχαν συμφωνήσει σαν μνηστήρα της κόρης τους τον Λουδοβίκο του Μονπανσιέ αλλά ο έφηβος με αυθαδέστατη συμπεριφορά προσέβαλε τον Πέτρο λέγοντας του ότι τα εδάφη είναι δική του κληρονομιά από τον πατέρα του σαν πρωτότοκος γιος και δεν έχει καμιά υποχρέωση στον ίδιο και την κόρη του. Ο Πέτρος εξοργισμένος ακύρωσε τον αρραβώνα επιλέγοντας σαν μνηστήρα για την Σουζάνα τον Κάρολο Δ' του Αλανσόν ο οποίος ήταν και ευνοούμενος του βασιλιά Λουδοβίκου ΙΒ΄, η επιλογή αυτή δυσαρέστησε την σύζυγο του Άννα αλλά ο Πέτρος προχώρησε για την πραγματοποίηση του γάμου χωρίς την συγκατάθεση της συζύγου του. Ο γάμος δεν πρόλαβε να πραγματοποιηθεί επειδή ο Πέτρος πέθανε από πυρετό και η σύζυγος του τον ακύρωσε, επόμενος μνηστήρας και τελικός σύζυγος της Σουζάνας θα είναι ο Κάρολος Γ΄ των Βουρβόνων του Μονπανσιέ, μικρότερος αδελφός του πρώτου μνηστήρα της Λουδοβίκου που είχε εν τω μεταξύ πεθάνει πρόωρα. Ο γάμος πραγματοποιήθηκε στις 10 Μαΐου 1505, στην συνέχεια το ζεύγος σαν συγκυβερνήτες είχαν και οι δυο τον τίτλο του δούκα των Βουρβόνων και έκαναν γαμήλια περιοδεία σε όλες τις περιοχές του δουκάτου τους. Οι πραγματικοί κυβερνήτες ήταν ο Κάρολος και η πεθερά του Άννα, η ίδια η Σουζάνα λόγω της άσχημης υγείας της δεν μετείχε στις κρατικές υποθέσεις. Έκαναν έναν γιο (1517) που τον ονόμασαν Φραγκίσκο προς τιμή του προστάτη τους βασιλιά της Γαλλίας Φραγκίσκου Α΄ αλλά πέθανε σε βρεφική ηλικία, ακολούθησε η γέννηση δίδυμων που πέθαναν επίσης σε βρεφική ηλικία έτσι το ζευγάρι παρέμεινε άτεκνο. Η Σουζάνα πέθανε σε ηλικία 30 ετών αφού η υγεία της είχε χειροτερέψει άσχημα τα τελευταία χρόνια κάτι που ανησυχούσε έντονα την μητέρα της, η ίδια η Άννα πέθανε έναν χρόνο αργότερα. Ο Κάρολος δεν ξαναπαντρεύτηκε γι'αυτό τα εδάφη τους μετά τον θάνατο του Καρόλου συγχωνεύτηκαν με το Γαλλικό στέμμα, πραγματικός διάδοχος θα είναι ο Κάρολος των Βουρβόνων δούκας του Βαντόμ, του οποίου οι απόγονοι θα κερδίσουν το Γαλλικό στέμμα. "The Man who Sacked Rome", by Vincent Pitts "Queens Mate" by Pauline Matarasso Pauline Matarasso, “Queen’s Mate: Three women of power in France on the eve of the Renaissance” Robert Knecht, “The Valois: Kings of France 1328-1589”